Van Hool ExquiCity

**Van Hool ExquiCity** er et flerleddet busskjøretøy som ble introdusert i mars 2011 av den belgiske bussprodusenten Van Hool. Den leveres enten som en 18,6 meter lang leddbuss eller 23,8 meter lang dobbelleddbuss, og kan utstyres med forskjellige motorsystemer, som trolleybuss, hybridbuss etc. Den ble utviklet med konstruksjonsmessige og designmessige trekk hentet fra skinnegående transportmidler, først og fremst fra trikken. Denne bussen og liknende busskjøretøyer fått ulike kallenavn, blant annet «trambus», som oversettes til «trikkebuss» på norsk. Van Hool mener busskjøretøyet vil kombinere fleksibiliteten til en buss med effektiviteten til en trikk.

## Variantene

ExquiCity kommer i to varianter etter lengde:
* **Enkeltleddbuss** (18 meter)
* **Dobbelleddbuss** (24 meter)

Exquicity har flere forskjellige motorvarianter :
* **Elektrisk** (trolleybuss, elbuss)
* **Hybrid** (forbrenningsmotor og elmotorer), diesel, gass
* **Diesel** (forbrenningsmotor og elmotorer)
* **Gass** (Flytende petroleumsgass), hybrid med elmotor
* **Trolley** (forbrenningsmotor og elmotorer), hybrid med trolleybussdrift
* **Hydrogen** (Brenselcelle)

## Norge
### Bergen

To busser som ble kjøpt av kollektivtransportoperatøren Skyss, Hordaland fylkekommunes kollektivtransportorganisasjon, ble overført til den bergenske bussoperatøren Tide Buss høsten 2014. Dette skjedde som ledd i et EU-prosjekt hvor noe av kostnadsdekningen overføres til EU og Transnova. Disse bussene er de første *seriehybrider* i Norge,  ved å ha et motorarrangement hvor gassmotoren skal lage strøm til batteri og elmotorer som deretter driver drivakslingene. Motoren, av merke MAN, yter 206&nbsp;kW ved 2200 omdreininger i minuttet og lager strøm til to elmotorer hver på 180&nbsp;kW. Biogass ble tatt i bruk for gassmotoren. Toleddede busser, som settes inn i trafikken på Linje 9 som går til det nye høyskolebygget på Kronstad for å avlaste bybanen, har kapasitet på 155 passasjerer.

Ettersom det ikke er tillatt å ha større lengde enn 18,75 meter for leddbuss, må Skyss ordne med dispensasjon for å kjøre disse bussene. Bussene har hydraulisk styring på bakerste aksling for å ha en liten svingradius, ned til 12 meter. Under testing høsten og vinteren 2012 på busslinjer mellom Oslo og Fornebu (linje 31 Fornebu-sentrum-Tonsenhagen og linje 36 E Fornebu-Oslo bussterminal) ble det oppdaget at dobbelleddbusser hadde problemer på vinterføre. Derfor valgte man i Bergen å bruke to drivakslinger på ExquiCity-bussene.

Etter over tre års drift ble det besluttet å ta de to bussene midlertidig ut av tjeneste fra 1. januar 2018, da Linje 9 mellom Høgskolen og Bergen sentrum ble avviklet. Inntil da var disse kjent som «Maksibusser» som de første dobbelleddbusser i norsk tjeneste. Skyss kan ikke avhende disse bussene før 2020, på grunn av en klausul i kontrakten med EU og Transnova. På samme tidspunkt manglet det noen dobbelleddbusser i Malmö i Sverige, Nobina, som driver trafikken der kjøpte derfor de 2 bussene og lakkerte de grønne før de ble sendt til Sverige og Skånetrafiken.

### Trondheim

Nettbuss (senere Vy) og Tide i Trondheim sendte en storordre på 58 dobbelleddbusser til Van Hool, som inngikk samarbeid med Busnor og ga Wist Last & Buss serviceansvaret for bussene i en periode på 10 år, den 30. mars 2018. 44 busser er Nettbuss mens 14 eies av Tide. Desse Metrobussene har mekanisk drift på de to midterste akslingene. I desember 2018 startet opplæringsfasen der bussene ble testet på vinterføre og trange gater. Bussene kjører på Linje 1 Kattem - Ranheim, Linje 2 Kattem/Lund - Strindheim og Linje 3 Hallset/Migosenteret - NTNU Dragvoll. I Desember 2019 brant en Metrobuss ned på grunn av feil med varmen i gulvet.

## Bussoperatørene
Over 250 ExquiCity-busskjøretøyer uansett variant har per 30. mars 2018 blitt levert til flere bussoperatører i 11 land, inkludert Tide buss i Bergen. Det har blitt levert inn bestillingsordrer fra Trondheim i Norge på 58 busser, fra Brussel på 14 busser og fra Pau i Frankrike på 8 busser for levering i året 2019.

## Galleri

Fil:Geneva Van Hool trolleybus 1605 on route 2 (2017).jpg|Geneva trolleybuss 1605, Van Hool ExquiCity 18
Fil:Parma - TEP - Van Hool Exquicity 18 T.jpg|Parma trolleybuss, Van Hool ExquiCity 18
Fil:Van Hool bus at Luxembourg Airport 02.JPG|Van Hool ExquiCity 24 på Luxembourg lufthavn
Fil:Metz Le Met' Van Hool Exquicity 24 n°1327 MB Maternité (1).JPG|Van Hool ExquiCity 24, Metz


## Referanser


## Eksterne lenker
* Van Hool ExquiCity